
REFERAT

privind aprobarea Studiului de Fezabilitate revizuit, a Analizei Cost-Beneficiu revizuite şi a cofinanţării proiectului "Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană"

Prin adresa nr. RE2010-3290/27.05.2010 SC Compania Locală de Termoficare Colterm SA   a înaintat varianta finală revizuită a Studiului de fezabilitate şi a Analizei Cost-Beneficiu pentru proiectul "Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană" şi a Analizei Cost - Beneficiu, întocmit de consultantul Ramboll Danemarca .


Prin adresa nr. 93876/DF/07.05.2010 Direcţia Generală AM POS Mediu ne informează că în urma evaluării de către Comisia Europeană a proiectului de reabilitare a sistemului de termoficare din Municipiul Timişoara a fost stabilit un deficit de finanţare de 93%, ceea ce presupune o contribuţie a Municipiului Timişoara, în preţuri curente, de 17.882.270 Euro, din care 4.084.271 Euro reprezintă non-funding gap, 2.713.122 Euro reprezintă contribuţia obligatorie de 5% (funding gap) şi 11.085.877 Euro reprezintă cofinanţarea neeligibilă în valoare de 11.085.877 Euro (TVA).  Revizuirea deficitului de finanţare a determinat modificări şi în ceea ce priveşte planul anual de evoluţie a tarifelor şi a subvenţiilor tranziţionale.

Menţionăm că acest studiu de fezabilitate a fost elaborat pe baza concluziilor Master Planului pentru Instalaţii Mari de Ardere si Sistem de Termoficare  în Municipiul TIMISOARA aprobat prin HCL nr. 201/26.05.2009 şi are Avizul favorabil nr. 123/11.06.2010 al Comisiei Tehnico-Economice din cadrul Primăriei Municipiului Timişoara.

Având în vedere cele expuse mai sus,

PROPUNEM:


Să se aprobe de către Consiliul Local,

1. Participarea Municipiului Timişoara în cadrul programului POS Mediu - Axa prioritara 3 - “Reducerea poluării si diminuarea efectelor schimbărilor climatice prin restructurarea si reabilitarea sistemelor de încălzire urbana pentru atingerea ţintelor de eficienta energetica in localităţile cele mai afectate de poluare” pentru obţinerea de fonduri structurale în vederea implementării proiectului "Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană"


2. Cofinanţarea proiectului "Retehnologizarea sistemului centralizat de termoficare din municipiul Timişoara în vederea conformării la normele de protecţia mediul ui privind emisiile poluante în aer şi pentru creşterea eficienţei în alimentarea cu căldură urbană" din fonduri ale bugetului local pentru acoperirea cheltuielilor eligibile şi neeligibile, în valoare de 17.882.270 Euro, conform Anexei 1 la proiectul de HCL


3. Studiul de Fezabilitate revizuit, Analiza Cost-Beneficiu revizuită şi indicatorii tehnico-economici pentru proiectul "Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană", conform Anexei 2 la proiectul de HCL


4. Planul anual de evoluţie a tarifelor şi mecanismul de subvenţii din Analiza Cost-Beneficiu revizuită, conform Anexei 3 la proiectul de HCL.


5. Împuternicirea Primarului Municipiului Timişoara în vederea semnării Declaraţiei de Angajament pentru proiectul "Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană" conform Anexei 4 la proiectul de HCL


6. Aducerea la îndeplinire a hotărârii de către Unitatea de Management a Proiectului din cadrul Primăriei Municipiului Timişoara constituită prin Dispoziţia nr. 1045/14.04.2009 a Primarului Municipiului Timişoara şi SC Compania Locală de Termoficare Colterm SA.

